Diari Oficial de la Generalitat Valenciana


Sumari del DOGV 1793, del 29-05-1992 (1992/824953)

ORDRE de 14 de febrer de 1992, de la Conselleria de Cultura, Educació i Ciència, per la qual es regula la concessió de beques destinades al foment de l'estudi en el camp de l'animació juvenil.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/14/(7)/dof/vci/html**

### Dades del document

Número de DOGV
:   1793

Data del DOGV
:   29-05-1992

Secció del DOGV
:   DISPOSICIONS GENERALS

Número del document
:   1992/824953


Data del document
:   14-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de febrer de 1992, de la Conselleria de Cultura, Educació i Ciència, per la qual es regula la concessió de beques destinades al foment de l'estudi en el camp de l'animació juvenil.  
L'exercici de les funcions transferides a la Comunitat Valenciana en matèria de joventut, crea la necessitat d'ampliar el marc de subvencions i ajuts en les diferents àrees de serveis als joves.  
La Conselleria de Cultura, Educació i Ciència, mitjançant l?Institut Valencià de la Joventut, té com a objectiu clau de la política de joventut contribuir a la formació d'animadors juvenils. Aquesta ordre té com a finalitat crear i regular el procediment de concessió de beques, i al mateix temps, promocionar aquesta àrea: en els serveis a la joventut i afavorir el rendiment social de les escoles de formació d'animadors juvenils de la Comunitat Valenciana.  
Per tot això, i fent ús de les competències que em confereix l'article 35 de la Llei de Govern Valencià,  
ORDENE:  
Article primer  
Convocar concurs públic per a la concessió de beques destinades al foment de l?estudi en el camp de l'animació juvenil per a 1992.  
Article segon  
Les beques se satisfaran a càrrec de la línia de subvenció núm. 610.400.92, per un import global de 4.400.000 PTA.  
Article tercer  
S'aprova les bases per les quals es regula aquesta convocatòria que s'inclouen com a annex d'aquesta ordre.  
DISPOSICIONS FINALS  
Primera  
Per possibilitar el desenvolupament adient i l'aplicació del que disposa aquesta ordre faculte el Director General de l?Institut Valencià de la Joventut, perquè dicte les disposicions que calguen per a la seua aplicació.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana .  
València, 14 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per les quals es regula aquesta convocatòria  
1. Objecte de les beques  
Les beques objecte d'aquesta convocatòria tenen com a finalitat el foment de l'estudi dins l'àmbit de l'animació juvenil i sòcio- cultural.  
2. Característiques de la beca  
2.1. Les beques tenen una dotació màxima de quatre-centes mil (400.000) pessetes per becari i la durada serà anual.  
2.2. L'adjudicació no crea cap tipus de relació laboral ni funcionarial amb la Conselleria de Cultura, Educació i Ciència (Institut Valencià de la Joventut), ni comporta cap compromís d'incorporació posterior a la plantilla.  
3. Requisits dels sol·licitadors  
3.1. Podran sol·licitar aquestes beques els alumnes de les escoles de formació d'animadors juvenils de la Comunitat Valenciana matriculats en els cursos d'animadors de Lleure Juvenil Nivell I o Nivell II o Monitor de Centre de Vacances.  
3.2. L'aprofitament d'una beca a l?empara d'aquesta convocatòria és incompatible amb qualsevol altra retribució o ajut. Excepcionalment, després de la proposta raonada per la persona beneficiària, l?Institut Valencià de la Joventut podrà autoritzar la compatibilitat d'algun ajut per a potenciar el projecte de l?estudi.  
Així mateix, aquestes beques seran incompatibles amb la realització de treballs o estudis que impedesquen el compliment de la finalitat proposada.  
4. Termini i formalització de sol·licituds  
4.1. Les sol·licituds s'adreçaran a la Conselleria de Cultura, Educació i Ciència (segons model que figura al final d'aquest annex), i s'hi adjuntarà la documentació següent:  
a) Currículum acadèmic i d'experiència en animació juvenil.  
b) Documents que acrediten els mèrits al·legats.  
c) Certificat del director de l?escola, en què s'acredite que el sol·licitador s'ha matriculat en una escola de formació d'animadors juvenils.  
d) Declaració jurada o promesa de totes les subvencions, els ajuts o les beques que reba o haja rebut d'altres institucions públiques o privades.  
e) Projecte detallat de l?estudi, dins el camp de l'animació sòcio- cultural, que l'alumne pensa desplegar durant el període de dotació de la beca.  
4.2. Les sol·licituds es presentaran en el registre general de la Conselleria de Cultura, Educació i Ciència, en els serveis territorials d'aquesta, en els centres d'informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts per l'article 66 de la Llei de Procediment Administratiu.  
Si la sol·licitud no reuneix els requisits exigits o hi manqués cap document complementari, es requerirà l?interessat perquè en el termini de 10 dies esmene els defectes observats i se li advertirà que, en cas contrari, serà arxivada la sol·licitud sense cap altre tràmit.  
4.3. El termini de presentació de sol·licituds serà de 30 dies hàbils, comptadors des del dia de la publicació d'aquesta ordre en el Diari Oficial de la Generalitat Valenciana.  
5. Procés de selecció i concessió de beques  
5.1. Correspondrà al Director General de l?Institut Valencià de la Joventut la resolució d'aquesta convocatòria, a proposta d'una comissió avaluadora integrada pels membres següents:  
- President: el secretari tècnic de l?IVAJ.  
- Vocals: El Cap del Servei d'Associacionisme i Centres de Vacances, i dos funcionaris que seran designats pel Director General entre el personal adscrit a l?Institut Valencià de la Joventut.  
- Un representant del Consell de la Joventut.  
5.2. Per a la concessió de les beques es tindran en compte els criteris següents:  
a) Edat del sol·licitador:  
- menor de 22 anys: 1 punt  
- de 22 a 27 anys: 2 punts  
- major de 27 anys: 1 punt  
b) Coneixement del valencià:  
- Grau oral de la Junta Qualificadora de Coneixements del Valencià, 1 punt.  
- Grau elemental de la Junta Qualificadora de Coneixements del Valencià, 2 punts.  
- Grau mitjà de la Junta Qualificadora de Coneixements del Valencià, 3 punts.  
- Grau superior de la Junta Qualificadora de Coneixements del Valencià, 4 punts.  
c) Nivell acadèmic:  
- graduat escolar o equivalent: 1 punt  
- batxiller superior o equivalent: 2 punts  
- diplomat universitari o equivalent: 3 punts  
- llicenciat universitari o equivalent: 4 punts  
d) Projecte d'estudi, d?1 a 10 punts.  
e) Altres mèrits, segons el parer de la comissió avaluadora, fins a 3 punts.  
5.3. L'adjudicació podrà ser declarada deserta, totalment o parcial.  
6. Obligació dels beneficiaris  
Els beneficiaris d'aquest ajut tindran l?obligació de:  
a) Presentar una memòria de l?estudi realitzat en acabar el període anual de dotació de la beca.  
b) Tenir una permanència mínima de 15 hores setmanals a l'escola de formació d'animadors juvenils on s'hagen matriculat.  
c) Certificació que el beneficiari està al corrent en el pagament de les seues obligacions tributàries i envers la Seguretat Social.  
La Conselleria de Cultura, Educació i Ciència es reserva el dret de suspendre i, si s'escau, revocar qualsevol beca concedida quan existesca per part del beneficiari incompatibilitat de les obligacions contretes.  
7. Cobrament de les beques  
Les beques es pagaran una vegada complides totes les obligacions assenyalades en la base anterior.  
Model de sol·licitud  
..., major de edat, amb DNI núm. ... i domicili a.... carrer o plaça ..., núm. ..., província ...  
EXPOSE:  
Que estic matriculat en una escola de formació d'animadors juvenils de la Comunitat Valenciana.  
Que conec els termes de l?ordre de la Conselleria de Cultura, Educació i Ciència i les bases que regulen la concessió de beques per a la formació d'animadors juvenils d'enguany.  
I atés que reunesc els requisits de l?esmentada convocatòria, és per això que,  
SOL·LICITE:  
La concessió d'una beca per a la realització de pràctiques de formació d'animadors juvenils i amb aquesta finalitat adjunte la documentació complementària d?acord amb les bases i tot el que hi té relació.  
... , ... d ... de 1992  
CONSELLERIA DE CULTURA, EDUCACIO I CIENCIA. INSTITUT VALENCIA DE LA JOVENTUT. VALENCIA.


Còpia Permalink ELI